એ આજે પણ એકબીજાંને એટલો જ પ્રેમ કરે છે. જેટલાં એકમેકને ગઈકાલ સુધી ચાહતાં હતાં અને એટલાં જ આવતીકાલ સુધી એકબીજાંને ચાહતાં રહેવાના છે.. પહેલાં દોસ્તી થઈ પછી તે પ્રેમમાં પરિવર્તીત થઈ પ્યાર થયો અને હવે માત્ર છુપી દોસ્તી રહી છે. એક એવી દોસ્તી અને સંબંધો જે ફેસબૂકનાં લોગઈન સાથ શરૂ થઈ લોગઆઉટ સાથ પૂર્ણવિરામ લઈ લે છે. આજે પણ.. એટલાં જ નખરાં-નફરત-નજાકત એટલું જ સમર્પણ-સમજણ-શિથિલતા એટલી જ વાતો-વિખવાદ-વ્હાલ એટલો જ પ્યાર-પસ્તાવો-પરેજીઓ સાત સમંદર દૂર હોવા છતાં શ્ર્વાસથી પણ નજીકનાં ધબકાર ભર્યા અનુભવોનાં મુકામે બંને દરરોજ મળે છે – ફેઈસ ટુ ફેઈસ પર નહીં પરંતુ ફેસબૂક પર.. બધાંની વચ્ચે રહીને